Love Hina

**Love Hina** (ラブひな) on japanilaisen Ken Akamatsun luoma mangasarja. Sarja ilmestyi alun perin Weekly Shōnen-lehdessä 21.10.1998 - 31.10.2001 ja myöhemmin itsenäisenä 14-osaisena laitoksena. Sarjakuvasta tehty animeversio, ilmestyi Xebec-studion tekemänä vuonna 2000. Animaatiota seurasi kaksi joulu- ja kevät- erikoisjaksoa televisiossa. Yksi ylimääräinen jakso on mukana vain DVD-julkaisussa. Tämän lisäksi sarjaan kuuluu myös kolmiosainen OVA-jatko-osa.

## Juoni
Keitaro yrittää kolmatta kertaa päästä opiskelemaan Tokion yliopistoon. Syynä tähän on lupaus, jonka hän 15 vuotta sitten antoi eräälle tytölle. Asiassa on vain yksi ongelma sillä aikaa on kulunut niin paljon että hän on unohtanut kuka tuo tyttö oli. Keitaro ei kuitenkaan anna periksi, ja etsintä jatkuu. Lopulta hän saa isoäidiltään vastuulleen paikan tyttöjen asuntolan vahtina ja asuntolassa asuukin myös tutun oloinen tyttö. 

Love Hina on draamallinen komedia, jonka huumori kumpuaa etupäässä Keitarōn yrityksistä selvitä tyttöjen täyttämässä ympäristössä. Se on näin samalla haaremi - tyyliä ja sitä pidetään tyylin keskeisenä edustajana. Komedia on slapstick-tyylistä sekä noloja tilanteita.

Hahmot on koottu edustamaan hyvin erilaisia ihmistyyppejä, jotka kuitenkin yhdessä muodostavat kokonaisuuden, joka kitkojen jälkeen toimii yhteen. Samalla hahmot oppivat hyväksymään paitsi toisensa myös omia puutteitaan. Naru Narusegawassa on katsottu olevan uudemmalle shōjo- ja shōnen - mangalle ja animelle ominaisen tsundere - tytön perustyyppi.

## Manga
Alun perin Love Hina ilmestyi mangana (1998), josta myöhemmin vuonna 2000 tehtiin animesarja. Mangaa on ilmestynyt 14. kirjan verran. Vuonna 2002 Love Hina palkittiin "Best Manga, USA Release" arvonimellä.

## Anime
Love Hina animena sisältää 25 varsinaista jaksoa, kaksi erikoisjaksoa ja yhden 3-jaksoisen minisarjan, OVA:n (original video animation). Tarina sijoittuu pääosin ensimmäisestä jaksosta 24. jaksoon, ja niistä viimeisessä sarja kohtaa loppuhuipennuksensa. Vaikka 25. jakso ns. aloittaa tarinalle uuden puoliskon, se luokitellaan sarjan viimeiseksi jaksoksi eikä erikoisjaksoksi. 25. jakso saattaa vaikuttaa yllättävältä ja kuulumattomalta tarinaan siitä syystä että tarkoitus oli tehdä 24. jakson jälkeen sarjalle jatkoa. Odottamatta kuitenkin 25. jakson tuotannon jälkeen ei tuotantoyhtiöllä ollut enää varaa jatkaa sitä.

**Jaksot:**
*1. Hot Spring
*2. Arrow Signs
*3. Swordplay
*4. Diary
*5. Exciting
*6. Journey
*7. Nowadays
*8. Is This a Dream?
*9. A Mystery
*10. Transformation
*11. Sing
*12. Feminine
*13. Adult
*14. Turning Into Love?
*15. Tall Tale
*16. A Kiss?
*17. Something's Fishy!
*18. Let's! 
*19. Warm
*20. A Trick? 
*21. Tremble
*22. It Can't Be! 
*23. Crushed
*24. Everybody
*25. Don't cry! 
*Christmas Special: Silent Eve
*Spring Special: I Wish Your Dream
*Love Hina Again 1. : Kanako
*Love Hina Again 2. : Keitaro
*Love Hina Again 3. : Naru

## Henkilöt

**Keitarō Urashima** (浦島景太郎)
:*Ääninäyttelijä animessa:* Yuji Ueda (japani), Derek Stephen Prince (englanti)
Keitarō Urashima on 19-vuotias poika, joka yrittää päästä opiskelemaan Tokion yliopistoon (Tokyo University). Keitarōn reputettua jo kahdesti pääsykokeet, hän muuttaa vilkkaaseen Hinata-tyttöasuntolaan ja jatkaa valmistautumistaan kokeisiin siellä. Keitaro kuitenkin saa isoäidiltään valtuudet Hinata-taloon ja saa kunnian olla asuntolan isännöitsijä, mikä ei tyttöjen mielestä ole aluksi kovin hyvä idea. Keitarō on asuntolan ainoa poika kuuden tytön keskellä, joka tuottaa ongelmia mm. lukuisten väärinkäsityksien ja Keitaron kömpelyyden takia hänen päätyessä usein väärään aikaan kylpyyn tai Narun huoneeseen.

**Naru Narusegawa** (成瀬川なる)
:*Ääninäyttelijä animessa:* Yui Horie (japani), Dorothy Elias-Fahn (englanti)
Naru Narusegawa on 17-vuotias tyttö, ja yksi Hinata-asuntolan asukkaista. Myös Naru yrittää päästä Tokion yliopistoon, ja oli paras kansakunnan hakijoista hyväksymiselle. Opiskelu kuitenkin hallitsi paljon hänen lukioelämäänsä ja vioitti arvattavasti hänen näkönsä. Tämän vuoksi hän joutuu pitämään pullonpohjasilmälaseja, joita hän välttää käyttämästä parhaansa mukaan. Narun suuttuessa Keitarōlle hän yleensä pieksee ja murjoo tätä monien järjettömyyksien ja väärinkäsitysten takia. Yleensä syynä ovat Keitaron väärinkäsitetyt teot tai mustasukkaisuus.

**Mutsumi Otohime** (乙姫むつみ)
:*Ääninäyttelijä animessa:* Satsuki Yukino (japani), Julie Ann Taylor (englanti)
Mutsumi Otohime on lempeä, heiveröinen, kömpelö ja pehmeäpuheinen 21-vuotias tyttö ja asuu Okinawassa. Keitarō ja Naru tapaavat hänet Kioton-matkalla pääsykokeiden reputtamisen jälkeen. Keitaron ja Narun tavoin  myös Mutsumi epäonnistui pääsykokeessa Tokion Yliopistoon. Yleisen kömpelyytensä ja Keitaroa kohtaan osoittamansa huolettoman käytöksensä takia hän saa Narun usein mustasukkaiseksi. Mutsumi on antanut Narulle ja Keitarolle Tama-Chan nimisen lentävän kilpikonnan. Hän myös antoi myös sekä Keitarōlle että Narulle ensimmäinen suudelman.

**Kaolla "Sue" Su** (カオラ・スゥ)
:*Ääninäyttelijä animessa:* Reiko Takagi (japani), Wendee Lee (englanti)
Kaolla Su on 14-vuotias ulkomaalainen  vaihto-oppilas ja yksi Hinata-talon asukkaista. Hänen kotimaataan ei kerrota alussa, mutta myöhemmin tämä selviää. Hän on erittäin leikkisä ja vaikuttaa täysin kypsymättömältä. Kaolla Su on nerokas teknikko, ja keksii nopeasti enimmäkseen ilkityötä aiheuttavia laitteita mukaan lukien useat versionsa Tama-chanista nimeltä Mecha-Tamago. Tiettyinä aikoina kun punainen kuu ilmestyy taivaalle, Kaolla muuttuu aikuismuotoonsa. Aikuismuodossaan hän on ihastunut Keitaroon. Kaollalla on isosisar nimetlään Amalla.

**Shinobu Maehara** (前原しのぶ)
:*Ääninäyttelijä animessa:* Kurata Masayo (japani), Bridget Hoffman (englanti)
Shinobu Maehara on ujo 13-vuotias koulutyttö ja yksi Hinata-talon asukkaista. Iästään huolimatta hän on päävastaavana asuntolan ruokinnasta sekä pyykkäämisestä. Ajan myötä Shinobu alkaa tuntea kiintymystä Keitaroa kohtaan ja ihastuu tähän pahemman kerran. Usein Keitaro saa Shinobun itkemään väärinkäsityksien ja kömpelyytensä vuoksi.

**Mitsune "Kitsune" Konno** (紺野みつね)
:*Ääninäyttelijä animessa:* Junko Noda (japani), Barbara Goodson (englanti)
Mitsune Konno, jonka lempinimi Kitsune  tarkoittaa japanin kielellä kettua), on 19-vuotias itsenäinen kirjailija vaikka häntä ei koskaan näe työssään ja Hinata-asuntolan asukas. Useimmiten Kitsunen kiusoitellessa Keitaroa hän on humaltunut. Kitsune on Narun vanha koulukaveri. Vaikka hän on mustasukkainen Narun onnistumisista poikien kanssa, hän siitä huolimatta yrittää tehdä parhaansa Narun ja Keitaron suhteen eteen. Hän lyö usein vetoa hevoskilpailuissa valtuudestaan pitää kiinni Hinata-asuntolan talousasioista. 

**Noriyasu Seta** (瀬田記康)
:*Ääninäyttelijä animessa:* Yasunori Matsumoto (japani), Kirk Thornton (englanti)
Seta on arkeologian professori Tokion Yliopistossa. Hän on varsinkin nais-asioissa kömpelö, kauhistuttava autokuski ja poikkeuksellisesti ammattitaitoinen taiteilija. Hän vuokraa Keitarōn apulaisekseen. Hänellä on romanttisia sotkuja Harukan ja Sarah´n äidin kanssa. Seta on Narun ihastuksen kohde ja aikainen motivaatio opiskelulle Tokio Yliopistossa. Myöhemmin Keitarōn ja Setan välille kehittyy vahva ystävyyssuhde johtuen osittain Keitaron kasvavasta kiinnostuksesta arkeologiaan, mutta myös koska hän on jakanut identtisen olemuksensa Setan kanssa.

**Sarah MacDougall** (サラ・マクドゥガル)
:*Ääninäyttelijä animessa:* Yumiko Kobayashi (japani), Julie Maddalena (englanti)
Sarah McDougal on 10-vuotias, Setan amerikkalainen adoptiolapsi. Hänen äitinsä oli Setan ja Harukan läheinen ystävä. Sarah yleensä keksii pieniä piloja Keitaron pään menoksi, varsinkin Keitaron työskennellessä Setan apulaisena. Tavallisesti hän näyttäytyy Sun seurassa.

**Motoko Aoyama** (青山素子)
:*Ääninäyttelijä animessa:* Yuu Asakawa (japani), Mona Marshall (englanti)
Motoko Aoyama on 15-vuotias lukiolaistyttö ja harjoittaa Kendoa. Hän väittää käyvänsä miekkailijoiden lukiossa. Motoko ihailee sisartaan, Tsurukoa, jonka taitavuus voittaa hänen omat taitonsa. Motoko kärsii kilpikonnakauhusta. Eräässä myöhemmässä jaksossa kerrotaan että hänen pelkonsa kilpikonnia kohtaan alkoi, kun hänen nuoruudessaan hirviömäisen kilpikonnan muodon ottanut demoni hyökkäsi hänen ja sisarensa kimppuun. Alkuaan Motoko oli vaivautunut naispuolisuudestaan kenties osittain siksi, että hänen sisarensa jätti miekkansa aviomiehelleen eikä hänelle.

**Haruka Urashima** (浦島はるか)
:*Ääninäyttelijä animessa:* Megumi Hayashibara (japani), Mari Devon (englanti)
Haruka Urashima on Keitarōn 27-vuotias täti ja Hinata-talon ylläpitäjä, joka auttaa Keitarōa sopeutumaan Hinataan. Haruka omistaa teekaupan joka on yhdistettynä Hinata-taloon. Keitaro kutsuu Harukaa tädikseen. Manga - versiossa on olemassa mahdollisuus että Haruka olisikin Keitaron serkku.

*Kentarō Sakata (坂田健太朗) (vain animessa)
*Kanako Urashima (浦島可奈子)
*Tsuruko Aoyama (青山鶴子)
*Masayuki Haitani (灰谷真之)
*Kimiaki Shirai (白井功明)

**Lähteet**

*Love Hina DVD 1-5 Future film 2000

# 45411
# 45421
# 45431
# 45611
# 45701

* Anime- lehti 8/2012

**Viitteet**